钦定古今图书集成/明伦汇编/氏族典/第300卷 > 《廖用贤尚友录》 > 臧石
## 钦定古今图书集成/明伦汇编/氏族典/第300卷 > 《廖用贤尚友录》 > 臧石

按《左传》：哀公二十四年夏四月，晋侯将伐齐，使来乞
师，曰：“昔臧文仲以楚师伐齐，取谷；宣叔以晋师伐齐，
取汶阳。寡君欲邀福于周公，愿乞灵于臧氏。”臧石帅
师会之，取廪丘，军吏令缮。将进，莱章曰：“君卑政暴，往
岁克敌，今又胜都，天奉多矣，又焉能进？是躗言也，役
将班矣。”晋师乃还饩臧石牛，太史谢之曰：“以寡君之
在行，牢礼不度，敢展谢之。”〈按石宾如之子〉